
యువ కథానాయకులతో కలిసి నటించేందుకు ఆసక్తి చూపిస్తోన్న అక్కినేని నాగార్జున.. తాజాగా నానితో నటించేందుకు గ్రీన్ సిగ్నల్ ఇచ్చారు. గతంలో భారీ స్థాయిలో పలు మల్టీస్టారర్ చిత్రాలు నిర్మించి రికార్డుల్లోకెక్కిన వైజయంతీ మూవీస్ అధినేత చలసాని అశ్వినీదత్ ఈ కాంబినేషన్తో ప్రతిష్ఠాత్మక చిత్రాన్ని నిర్మించేందుకు సన్నాహాలు చేస్తున్నారు. ‘భలే మంచి రోజు’, ‘శమంతకమణి’ చిత్రాలతో ప్రతిభావంతుడైన దర్శకుడిగా వెలుగులోకి వచ్చిన శ్రీరామ్ ఆదిత్య ఈ చిత్రానికి దర్శకుడు. శ్రీరామ్ చెప్పిన కథకు నాగార్జున, నాని.. ఇద్దరూ ఫిదా అయ్యారు. వెంటనే కలిసి నటించేందుకు సరేనన్నారు. జనవరిలో ఈ సినిమా షూటింగ్ మొదలవుతుందని అశ్వినీదత్ తెలిపారు. కుటుంబ సమేతంగా చూడదగ్గ రిచెస్ట్ ఎంటర్టైనర్గా ఈ సినిమా రూపొందనుందనీ, వైజయంతీ మూవీస్ ప్రస్థానంలో ఈ సినిమా మరో కలికితురాయి అవుతుందనీ ఆయన చెప్పారు. ‘రాజుగారి గది 2’ తర్వాత రామ్గోపాల్వర్మతో ఓ సినిమా చేయనున్నట్లు తెలిపిన నాగార్జున.. దానితో పాటే ఈ సినిమానీ చేయనున్నారు. మరోవైపు నాని.. ‘ఎంసీఏ’ (మిడిల్ క్లాస్ అబ్బాయి) చిత్రాన్ని పూర్తి చేసే పనిలో ఉన్నారు.

yuva kathaanaayakulatho kalisi natinchenduku aasakti chupistonna akkineni nagarjuna.. taajaagaa naanitho natinchenduku green signal icharu. gatamlo bhari sthaayilo palu multiestarer chitraalu nirminchi recordullokekkina vaijayantii moovees adhinetha chalasani ashwineedat ee combinationto pratishtaatmaka chitraanni nirminchenduku sannaahaalu chestunnaru. ‘bhale manchi roju’, ‘samantakamani’ chitraalato pratibhaavantudaina darsakudigaa veluguloki vachina sriram aaditya ee chitraaniki darsakudu. sriram cheppina kathaku nagarjuna, naani.. iddaruu fida ayyaru. ventane kalisi natinchenduku sarenannaru. janavarilo ee sinima shooting modalavutundani ashwineedat telipaaru. kutumba sametamgaa chudadagga richest entertainerga ee sinima roopondanundanii, vaijayantii moovees prasthaanamlo ee sinima maro kalikituraayi avutundanii aayana cheppaaru. ‘rajugari gadi 2’ tarvaata ramgopalvarmatho oo sinima cheyanunnatlu telipina nagarjuna.. daanitho pate ee cinemani cheyanunnaru. marovaipu naani.. ‘mca’ (midil class abbai) chitraanni puurti chese panilo unnaaru.